CELEX: 62020CN0359
Language: bg
Date: 2020-07-31 00:00:00
Title: Дело C-359/20 P: Жалба, подадена на 31 юли 2020 г. от Talanton Anonymi Emporiki — Symvouleftiki — Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon срещу решението, постановено от Общия съд (седми състав) на 13 май 2020 г. по дело T-195/18, Talanton AE/Европейска комисия

28.9.2020   
            
            
               BG
            
            
               Официален вестник на Европейския съюз
            
            
               C 320/12
            
         
      Жалба, подадена на 31 юли 2020 г. от Talanton Anonymi Emporiki — Symvouleftiki — Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon срещу решението, постановено от Общия съд (седми състав) на 13 май 2020 г. по дело T-195/18, Talanton AE/Европейска комисия
      (Дело C-359/20 P)
      (2020/C 320/16)
      Език на производството: гръцки
      
         Страни
      
      
         Жалбоподатели: Talanton Anonymi Emporiki — Symvouleftiki — Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (представители: K. Damis и M. Angelopoulos, dikigoroi)
      
         Друга страна в производството: Европейска комисия
      
         Искания на жалбоподателя
      
      Жалбоподателят моли Съда:
      
                  —
               
               
                  да отмени изцяло решение на Общия съд от 13 май 2020 г., Talanton Anonymi Emporiki — Symvouleftiki — Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon/Европейска комисия (дело T-195/18),
               
            
                  —
               
               
                  да уважи жалбата от 16 март 2018 г., подадена от жалбоподателя в първоинстанционното производство/жалбоподател в производството по обжалване,
               
            
                  —
               
               
                  да отхвърли насрещната жалба на ответника в първоинстанционното производство/ответник в производството по обжалване,
               
            
                  —
               
               
                  да осъди ответника да заплати съдебните разноски на жалбоподателя.
               
            
         Основания и основни доводи
      
      
                  1)
               
               
                  Грешка при прилагането на правото — неправилно прилагане на принципа на добросъвестност при изпълнението на задълженията по договора и непризнаване на задължението на институциите на Европейския съюз да упражняват навременно правомощията си, за да се осигури правната сигурност.
                  
                              —
                           
                           
                              В рамките на първата част от настоящото основание жалбоподателят изтъква, че Общият съд е нарушил обхвата на принципа на разумния срок за упражняване на правото на жалба, тъй като не е взел в предвид всички релевантни обстоятелства в случая.
                           
                        
                              —
                           
                           
                              В рамките на втората част от първото основание жалбоподателят твърди, че както продължителността на производството, така и възприетите от Комисията становища през целия му ход са породили у него оправдани правни очаквания, че спрямо него нямало да бъде приложена никаква финансова корекция.
                           
                        
            
                  2)
               
               
                  Грешка при прилагането на правото — неправилно прилагане на принципа на добросъвестност, що се отнася до приетото от Комисията наличие на нарушение на разпоредбите относно подизпълнението при извършването на одит.
                  
                              —
                           
                           
                              Общият съд е допуснал грешка при прилагането на правото, тъй като не е приложил правилно член 1134 от белгийския Граждански кодекс съобразно тълкуването му от белгийския Касационен съд.